Diari Oficial de la Generalitat Valenciana


Sumari del DOGV 9321, del 20-04-2022 (2022/3365)

Extracte de la Resolució del Vicerectorat d'Ocupació i Programes Formatius de la Universitat de València per la qual es convoquen 37 ajudes econòmiques de 500 euros cadascuna, per a realitzar el programa formatiu "UvEmprén Pràctiques, Ciutat de València" en el marc del conveni entre la Universitat de València i l'Ajuntament de València, a través de la Regidoria de Joventut
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3365


Data del document
:   12-04-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució del Vicerectorat d'Ocupació i Programes Formatius de la Universitat de València per la qual es convoquen 37 ajudes econòmiques de 500 euros cadascuna, per a realitzar el programa formatiu "UvEmprén Pràctiques, Ciutat de València" en el marc del conveni entre la Universitat de València i l'Ajuntament de València, a través de la Regidoria de Joventut [2022/3365]  
BDNS(Identif.):620989  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/620989)  
  
Primer. Beneficiaris  
Aquestes ajudes estan dirigides a persones joves empadronades a la ciutat de València, amb titulació universitària, que estiguen cursant un màster oficial de la Universitat de València en el curs 2021-22, matriculades en l'assignatura de Pràctiques externes, que es desenvoluparan en una empresa amb seu a la ciutat de València.  
  
Segon. Objecte  
Convocar 37 ajudes per valor de 500 euros cadascuna per a la realització d'un programa formatiu en emprenedoria o emprenedoria corporativa.  
La finalitat del programa és posar a l'abast de les persones sol·licitants la possibilitat d'aprendre metodologies innovadores, aplicar l'aprés en casos reals i mostrar el seu talent a les empreses en col·laborar estretament amb elles.  
  
Tercer. Bases reguladores  
La convocatòria està publicada en la URL:  
https://links.uv.es/uvempren/PRACTIQUES\_VALENCIA2  
  
Quarta. Quantia:  
Aquesta convocatòria finança 37 ajudes de 500 euros bruts per a la realització d'un programa formatiu i de pràctiques en emprenedoria o emprenedoria corporativa en empreses.  
S'aplicaran a la quantitat indicada les retencions corresponents que marca la legislació vigent.  
L'import de l'ajuda econòmica s'abonarà en compte bancari obert amb seu a Espanya a nom de la persona beneficiària a la finalització de la pràctica, una vegada complides les obligacions assenyalades en l'apartat 7 d'aquesta convocatòria.   
La Universitat de València aporta una dotació global de 18.500 euros, que es financen amb càrrec al capítol IV, clau orgànica 8858499387 i específica 38214716 del pressupost per a l'exercici 2022 de la Universitat de València, segons el que preveu el conveni signat entre l'Ajuntament de València (Regidoria de Joventut) i la Universitat de València.  
  
Cinquè. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba un mes després.  
  
València, 12 d'abril de 2022.- La vicerectora d'Ocupació i Programes Formatius (p.d. de la rectora, DOGV del 4 d'abril de 2022): María Adela Valero Aleixandre.